Mocarto koncertai fortepijonui
Mocarto koncertai fortepijonui − dvidešimt septyni austrų klasikinės muzikos kompozitoriaus V. A. Mocarto (1756−1791) kūriniai fortepijono ir orkestro atlikimui. Laikmečiu, kai kūrė V. A. Mocartas (XVIII a. pb.), fortepijonas vis dar buvo naujas muzikinis instrumentas. V. A. Mocartas buvo pirmuoju reikšmingu kompozitoriumi, kuris pilnavertiškai išnaudojo instrumento galimybes ir suformavo koncerto fortepijonui su orkestru žanrą. Jo koncertus dažnai į savo repertuarą įtraukdavo Liudvikas van Bethovenas, tik atvykęs į Vieną. V. A. Mocarto koncertų fortepijonui vystymasis parodo klasicistinio stiliaus išsivystymą. Jo pirmieji koncertai buvo artimi statiškoms barokiškoms sonatoms, kai vėlyviausiuose pasireiškė draminė įtampa, išpopuliarėjusi XIX a. pr. muzikoje. Pirmąjį koncertą fortepijonui V. A. Mocartas parašė būdamas 11 metų amžiaus ir paskutinį − mažiau nei metai prieš savo mirtį. Jo kūryboje numeruoti 27 koncertai fortepijonui. Jis yra parašęs kitų kūrinių fortepijonui be orkestro, tačiau šie nelaikomi kanoniniais jo koncertais fortepijonui, tarp jų trys kūriniai Nr. 107 pagal Kechelio katalogą. V. A. Mocartas vedė žurnalą, kuriame pažymėdavo kūrinių užbaigimo datą. Geriausiai žinomais jo koncertais minimi Nr. 20, Nr. 21 ir Nr. 23. V. A. Mocarto koncertų fortepijonui sąrašas: Koncertas fortepijonui Nr. 1 F-dur (K 37, aranžuotė pagal kitų kompozitorių sonatas, 1767 m. balandis); Koncertas fortepijonui Nr. 2 Bes-dur (K 39, aranžuotė pagal kitų kompozitorių sonatas, 1767 m. birželis); Koncertas fortepijonui Nr. 3 D-dur (K 40, aranžuotė pagal kitų kompozitorių sonatas, 1767 m. liepa); Koncertas fortepijonui Nr. 4 G-dur (K 41, aranžuotė pagal kitų kompozitorių sonatas, 1767 m. liepa); Koncertas fortepijonui Nr. 5 D-dur (K 175, 1773 m. gruodis); Koncertas fortepijonui Nr. 6 Bes-dur (K 238, 1776 m. sausis); Koncertas fortepijonui Nr. 7 F-dur (K 242, trims fortepijonams, 1776 m. vasaris); Koncertas fortepijonui Nr. 8 C-dur (K 246, 1776 m. balandis); Koncertas fortepijonui Nr. 9 Ees-dur (K 271, 1777 m. sausis); Koncertas fortepijonui Nr. 10 Ees-dur (K 365, dviem fortepijonams, 1779 m. sausis); Koncertas fortepijonui Nr. 11 F-dur (K 413, 1782−83 m.); Koncertas fortepijonui Nr. 12 A-dur (K 414, 1782 m.); Koncertas fortepijonui Nr. 13 C-dur (K 415, 1782−83 m.); Koncertas fortepijonui Nr. 14 Ees-dur (K 449, 1784 m. vasario 9 d.); Koncertas fortepijonui Nr. 15 Bes-dur (K 449, 1784 m. kovo 15 d.); Koncertas fortepijonui Nr. 16 D-dur (K 451, 1784 m. kovo 22 d.); Koncertas fortepijonui Nr. 17 G-dur (K 453, 1784 m. balandžio 12 d.); Koncertas fortepijonui Nr. 18 Bes-dur (K 456, 1784 m. rugsėjo 30 d.); Koncertas fortepijonui Nr. 19 F-dur (K 459, 1784 m. gruodžio 11 d.); Koncertas fortepijonui Nr. 20 d-moll (K 466, 1785 m. vasario 10 d.); Koncertas fortepijonui Nr. 21 C-dur (K 467, 1785 m. kovo 9 d.); Koncertas fortepijonui Nr. 22 Ees-dur (K 482, 1785 m. gruodžio 16 d.); Koncertas fortepijonui Nr. 23 A-dur (K 488, 1786 m. kovo 2 d.); Koncertas fortepijonui Nr. 24 c-moll (K 491, 1786 m. kovo 24 d.); Koncertas fortepijonui Nr. 25 C-dur (K 503, 1786 m. gruodžio 4 d.); Koncertas fortepijonui Nr. 26 D-dur (K 537, „karūnacijos“, 1788 m. vasario 24 d.); Koncertas fortepijonui Nr. 27 Bes-dur (K 595, 1791 m. sausio 5 d.);